burgasdotpro/wikipedia huggingface dataset:
Maurice Klippel

Maurice Klippel (* 30. máj 1858, Mulhouse - † 1942) bol francúzsky neurológ a psychiater.
Život.
Klippel študoval medicínu v Paríži. V roku 1884 sa stal internistom a v roku 1889 získal doktorát. V roku 1901 sa stal nemocničným lekárom a v tom istom roku ho vymenovali za primára v "Hospice Debrousse". Nasledujúci rok sa stal riaditeľom oddelenia všeobecnej medicíny v "Hôpital Tenon".
Klippel publikoval najmä v oblasti neurológie a psychiatrie, avšak témy jeho prác pokrývali široký okruh medicínskej problematiky, ako histológia, patológia a vrodené chyby. V roku 1924 odišiel do dôchodku.
Dielo.
S menom Maurica Klippela sa spájajú viaceré medicínske eponymy:
Citačný faktor

Citačný faktor (angl. "citation factor") je pomer počtu citácií na určitý časopis k počtu citácií v časopise uvedených za bežný rok.
HMS Indefatigable (1909)

HMS Indefatigable bol bojový krížnik britského Kráľovského námorníctva, vedúca loď svojej triedy. Posádku tvorilo 860 mužov. Bol spustený na vodu v roku 1909. Išlo o vylepšenie triedy lodí Invincible. Loď mala predĺžený trup, silnejšie pancierovanie a zmena konštrukcie tiež umožnila bočnú salvu pre veže P i Q. Účastnila sa ostreľovania osmanských pozícií pri Dardanelách 3. novembra 1914. Vo februári sa vrátila do Spojeného kráľovstva. Následne bola zaradená do 2. eskadry bojových krížnikov. V máji 1916 sa stala súčasťou Beattyho flotily bojových krížnikov, ktorá sa účastnila bitky pri Jutsku, kde bola 31. mája 1916 potopená. Najpravdepodobnejšou príčinou skazy lode v bitke pri Jutsku bolo nedostatočné pancierovanie muničných komôr.
Impakt faktor

Impakt faktor (iné názvy: impact factor, impakt, impaktný faktor, faktor dopadu, faktor vplyvu; angl. "impact factor"; skrátene IF) je citačný index vyjadrený ako pomer počtu citácií, ktoré boli zaznamenané v hodnotenom roku na všetky články v ňom publikované za predchádzajúce dva roky, k celkovému počtu všetkých týchto článkov. Slúži ako jedno z meradiel dosahu, prínosu, kvality vedeckého časopisu, ktorý bol vytvorený ako pomôcka pri hodnotení vedeckých časopisov pre pracovníkov vedeckých knižníc a teda nebol zamýšľaný ako ukazovateľ vedeckej kvality. V širšom zmysle (nepresne) predstavuje počet ohlasov (citácií) vedeckej publikácie vo významných vedeckých časopisoch a býva bežne používaný ako meradlo kvality vedeckej publikácie.
Impakt faktor bol zavedený E. Garfieldom, zakladateľom Institute for Scientific Information. S jeho výpočtom sa začalo pre rok 1975 pre časopisy indexované v Journal Citation Reports, bibliografickom časopise, ktorý vydáva organizácia Institute for Scientific Information.
Vzorec na výpočet impakt faktora:
kde:
Impakt faktor je často používaným kritériom na kvantitatívne a objektívne hodnotenie kvality vedeckého časopisu a nepriamo aj vedcov, ktorí v daných časopisoch publikujú. Existuje však aj rad argumentov, prečo nemusí byť impact factor vhodným meradlom. V závislosti od času oneskorenia publikácie, typu a veľkosti vednej disciplíny ako aj jej samostatnosti, taktiež miery, do akej daná disciplína závisí od nedávno zverejneného materiálu, a od mnohých ďalších faktorov, môže mať impact factor rôznu mieru podpory a odmietania vo vedeckej komunite. Vedecká komunita sa najčastejšie ohradzuje, že v niektorých prípadoch je kladený neadekvátne veľký dôraz na publikovanie v najlepších vedeckých časopisoch (s vysokým impakt faktorom). Tento dôraz je nepriaznivý napr. pri hodnotení mladých vedeckých pracovníkov. Vo vedeckej komunite pôsobí negatívne tlak na vysoko impaktované publikácie aj na úkor pedagogickej činnosti, osvety pre verejnosť ale aj menej atraktívnych vedeckých problémov, ktoré sa nemusí dariť publikovať vo vyššie impaktovaných časopisoch.
Iné citačné indexy.
Impakt faktor je poskytovaný službou ISI Journal Citations Reports prevádzkovaná firmou Clarivate, ktorá nie je bezplatná. Existujú aj iné voľne dostupné citačné indexy, napr. SCImago Journal Rank (SJR).
Bibliometria

Bibliometria je vedná disciplína zaoberajúca sa meraním a kvantitatívnou analýzou dokumentov komunikujúcich vedecké poznatky.
Zakladateľmi bibliometrie boli F.J. Cole a N.B. Eales, ktorí v roku 1917 publikovali prácu "Štatistická analýza literatúry". Analyzovali v nej literatúru s anatómie publikovanú od r. 1850.
V r. 1923 bývalý knihovník Britského patentového úradu E. Wyndham Hulme štatisticky analyzoval históriu vedy. V r. 1927 P.L.K. Gross a E.M. Gross publikovali štúdiu v ktorej spočítali a anlyzovali citácie k článkom v chemických časopisoch. Bola to prvá štúdia tohto druhu a boli ňou položené základy citačnej analýzy. Bradfordova práca o rozdelení článkov medzi časopismi Applied Geophysics a Publication Research viedla k odvodeniu Bradfordovho zákona rozptylu.
Samotný pojem bibliometria zaviedol až v roku 1969 A. Pritchard, dovtedy sa používal termín "štatistická bibliografia".
Hooters

Hooters je obchodná značka dvoch amerických súkromných reštauračných reťazcov: Hooters of America, Incorporated, v meste Atlanta (Georgia) a Hooters, Incorporated v meste Columbus (Ohio). Založená bola v roku 1983 v meste Clearwater na Floride.
Zameriava sa na mužských zákazníkov, pričom zamestnáva skromne odeté čašníčky, no zamestnáva aj mužov ako kuchárov, roznášačov a manažérov. Ponuka obsahuje hamburgery a iné sendviče, steaky, morské jedlá a iné špeciality ako napríklad kuracie krídla. Takmer všetky reštaurácie Hooters majú licenciu na predaj alkoholických nápojov ako pivo a víno, a kde je to povolené, ponúkajú aj plnohodnotný alkoholický bar. Doplnkový tovar predstavujú tričká a rôzne iné suveníry.
V Spojených štátoch existuje viac ako 435 reštaurácií v 46 štátoch USA, na Amerických panenských ostrovoch a na ostrove Guam. Hooters funguje aj v 26 iných krajinách, a to v nasledovných: Bahrajn, Brazília, Kanada, Čína, Kolumbia, Argentína, Spojené kráľovstvo, Nemecko, Izrael, Mexiko, Guatemala, Paraguaj, Peru, Filipíny, Chorvátsko, Čile, Austrália, Panama, Kostarika, Kórejská republika, Grécko, Venezuela, Španielsko, Južná Afrika, Švajčiarsko a Singapur.
Plánuje sa aj otvorenie na Slovensku a v Česku.
Bradfordov zákon rozptylu

Bradfordov zákon rozptylu alebo iba Bradfordov zákon je empirický bibliometrický zákon, ktorý objavil Samuel C. Bradford.
Bradford pri zostavovaní rešerše z geofyziky zistil, že články s požadovanou tematikou boli zverejnené v 326 časopisoch. Keď tieto časopisy ročlenil na tri skupiny tak, aby v každej bol približne rovnaký počet článkov, v prvej skupine bolo 9 časopisov s 429 článkami, v druhej 59 časopisov so 499 článkami a v poslednej 258 časopisov so 404 článkami. Podobnú zákonitosť zistil aj pri iných rešeršiach.
Na základe toho formuloval zákon rozptylu informácií. Ak je počet časopisov X je venovaný určitej problematike, tieto časopisy nazývané tiež kľučové časopisy predstavujú jadro znázornené centrálnym kruhom. Okolo kruhu možno vytvoriť medzikružia tak, že do prvého medzikružia umiestnime toľko ďalších najbližších časopisov, aby počet článkov o danej problematike bol taký istý v medzikruží ako v jadre.
Matematicky:
Platnosť zákona experimentálne dokázal na viacerých tematických oblastiach a zistil že n = 5.
Bradfordov zákon možno využiť pri hodnotení informačných prameňov v jednotlivých vedných odboroch,
pri určení polčasu starnutia vedeckých informácií, alebo v nákupnej politike knižnice.
Starbucks

Starbucks Corporation je výrobca kávy a najväčší obchodný reťazec kaviarní na svete, pôvodom z mesta Seattle v USA. Prvá Starbucks predajňa na Slovensku bola otvorená 31. mája 2016 v Bratislavskom Auparku. Na Slovensku je v súčasnosti (jeseň 2023) 12 kaviarní Starbucks.
Starbucks vlastní 27 339 obchodov v 55 krajinách sveta (údaj z r. 2017), predáva predovšetkým mnoho druhov hotových káv, espresa, rozličné druhy ďalších horúcich a studených nápojov, kávové zrná, zákusky ku káve a reklamné predmety. V dôsledku neuváženej expanzie firma v júli 2008 ohlásila zámer uzavrieť iba v USA až šesť stoviek kaviarní a prepustiť asi 12 tisíc pracovníkov.
Firmu založil v roku v roku 1971 Gordon Bowker, Jerry Baldwin a Zev Siegel a pomenovaná je po dôstojníkovi veľrybárskej lode menom Frank Starbuck z Melvillovho románu Biela veľryba. V roku 1997 bol jej obrat 1,3 mld. dolárov.
Deziderátum (knihovníctvo)

Deziderátum je dokument, ktorý knižnica vybrala ako vhodný pre svoj fond, ale ktorý v danej chvíli ešte nemohla objednať alebo získať. Knižnica dezideráta eviduje v kartotéke deziderát a snaží sa ich zaobstarať.
Erráta

Erráta je zoznam chýb a ich opráv zistených po vytlačení dokumentu.
Erráta má zvyčajne formu samostatného lístka voľne vloženého do publikácie. Obsahuje chybný a správny text a miesto (číslo strany), kde sa chyba vyskytla.
Poddanstvo

Poddanstvo (príslušná podriadená osoba sa nazýva poddaný, príslušná vlastnosť poddanosť) môže byť:
Poddanosť môže byť aj:
Hit (rešerš)

Hit je záznam nájdený ako výsledok rešerše.
Po analýze rešerše možno hity rozdeliť na tri skupiny: 
Ako štvrtú skupinu možno označiť záznamy, ktoré zodpovedajú požiadavke, no do rešerše sa nedostali.
Vyšívanie (ozdobovanie)

 
Vyšívanie je ozdobovanie (spravidla tkaniny alebo kože) stehmi, ozdobné šitie, resp. takéto zhotovovanie niečoho. Výšivka (alebo zriedkavo vyšívanie) je ozdoba vzniknutá vyšívaním alebo vec s takouto ozdobou.
Vyšívanie sa dá robiť ručne alebo na stroji. Pri ručnom vyšívaní je plátno alebo koža, na ktoré sa vyšíva, uchytené v špeciálnom ráme. Namiesto ihly, najmä ak je podkladový materiál hrubší, sa dá používať aj bodec. Najčastejším podkladovým materiálom pre vyšívanie je plátno alebo koža. Výsledkom vyšívania je ozdoba napríklad na blúzke, obruse, prestieraní alebo na inom druhu textilu či kože. Ozdobou môže byť aj logo. 
Najznámejšie sú výšivky ľudové. Ich typickou vlastnosťou je prírodná farebnosť a krása vzorov. 
Dejiny.
Najstaršie doklady siahajú až do neolitu. Spočiatku sa uplatňovala najmä na cirkevných textíliách. Panské odevy ňou začali ozdobovať asi v 16. a 17. stor. V Uhorsku si ľudová výšivka našla svoje miesto aj medzi slovenskými ženami a to asi až v 18. a 19. stor. Vznik továrenského druh výšivky sa datuje do obdobia na rozhraní 18. a 19. storočia.
Vyšívacie techniky.
Na Slovensku je podľa dostupnej literatúry možné výšivku podľa techniky deliť na:
Miestne štýly vyšívania.
Podľa miesta odkiaľ výšivka pochádza poznáme výšivky šarišské, spišské, zemplínske, trnavské, piešťanské, čatajské, čičmianske, detvianske, horehronská a podobne.
Literatúra ako odborníkov na výšivky uvádza A. Kmeťa, P. Socháňa, K. Medveckého a D. Kardošovú.
Slovacikum

Slovacikum alebo slovákum je rukopisný alebo tlačený knižný dokument, ktorý sa týka Slovenska alebo Slovákov.
Rozdelenie:
V jednom dokumente sa môžu stretnúť viaceré hľadiská.
Z diel, ktoré sa zaoberajú slovacikami, napr. KUZMÍK, J. "Slovník autorov slovenských a so slovenskými vzťahmi za humanizmu".
Spiritus agens

Spiritus agens alebo spiritus movens alebo spiritus rector môže byť:
Spontánnosť

Spontánnosť alebo spontaneita môže byť:
Spínanie

Spínanie (zopnutie, zopätie) môže byť:
Vyšívanie

Vyšívanie môže byť:
Didaktickosť

Didaktickosť alebo didaxia alebo didaktika alebo didaktizmus je poučný ráz, výchovná tendencia.
Didaktickosť je vlastnosť týkať sa didaktiky (v zmysle teória vzdelania), pozri didaktika.
Didaktizmus je záľuba v poučovaní, pozri poučovanie.
Deziderátum

Deziderátum môže byť:
Želanie

Želanie alebo prianie môže byť:
Neofit Bozveli

Neofit Bozveli (; * 1785, Kotel, Bulharsko - † 4. jún 1848) je jeden z predstaviteľov bulharského duchovenstva, spisovateľ a tiež jeden z vodcov národného boja za cirkevnú slobodu. V roku 1810 vstúpil do Chilendarského kláštora a o niečo neskôr odišiel do Svištova, kde sa stal knihovníkom a učiteľom. Krátke obdobie pôsobil v Srbsku, ale nakoniec sa usídlil vo Velikom Tărnove. Tu sa medzi obyvateľstvom snažil rozširovať myšlienku bulharského národného sebauvedomenia, za čo si vyslúžil miesto vedúcej osobnosti v boji proti gréckemu duchovenstvu. V roku 1839 sa ho Bulhari dokonca snažili ustanoviť na miesto dovtedajšieho gréckeho vladyku. Poslovia však boli sluhami carihradského patriarchu podplatení, a tak sa novým vladykom stal Neofit Vizantios a Neofit Bozveli iba jeho protosynkelom. V roku 1841 sa po obvinení z neposlušnosti voči gréckemu vladykovi dostal do kláštorného zajatia na polostrov Atos, odkiaľ sa ale o tri roky vrátil do Carihradu. Podľa neho toto mesto v tom čase malo vhodné podmienky na pokračovanie v boji proti gréckemu patriarchátu, lebo sa tam nachádzalo veľa západných diplomatov a ľudia blízki Osmanskej porte. Jeho kritika gréckeho duchovenstva vyústila v roku 1845 do druhého zatknutia, a Neofit bol opäť nútený odísť na Atos. O tri roky neskôr v kláštore umrel a nádeje na víťazstvo v boji proti gréckemu duchovenstvu sa jeho smrťou rozplynuli.
Chic

Chic je americká disco a R&amp;B hudobná skupina, ktorú založil gitarista Nile Rodgers, spolu s basgitaristom Bernardom Edwardsom.
Ich najväčšími hitmi sú "Dance, Dance, Dance" (1977), "Everybody Dance" (1977), "I Want Your Love" (1978) a "Good Times" (1979). Skupina bola nominovaná v roku 2009 do Rock and Roll Hall of Fame.
Hana Gitelmanová

Hana "Wireless" Gitelmanová (, *1979 – †2006) je fiktívna postava z amerického seriálu Hrdinovia. 
Životopis.
Pred zatmením.
Hana bola vychovaná ako židovka. Pracovala v Mosade, Izrael. Nikdy nebola v teréne. Raz prišiel Noah Bennet, povedal, že pracuje pre CIA a vycvičil ju na Aljaške. Pomohol jej objaviť jej schopnosť. Hana dokáže absorbovať všetku elektronickú komunikáciu a meniť ju. Ak niečo prejde vo forme bitov a bajtov, môže to nájsť. Bennet ju poslal na prvú misiu do Tanzánie. Zajali ju. Keď sa odvolala, že pracuje pre CIA, zistila, že Bennet ju oklamal. V skutočnosti pracovala pre Spoločnosť. 
Odišla zo Spoločnosti. Žila v Montane pod inou identitou, lebo ju hľadali viaceré vlády sveta.
1. séria.
Pokúšala sa vystopovať Benneta, ktorý ju iba zneužil, a zničiť Spoločnosť. Skontaktovala Teda Spragua, no ona sama sa vydala po komunikačnej stope za Lindermanom. Tým, že zachránila jedno dievča pred úchylom, stratila stopu. Následne ju skontaktoval Bennet oznamom, že odchádza zo Spoločnosti a potrebuje ju zničiť, tak ako ona. Spojila sa s ním. 
Ukradla vládnemu úradníkovi Casey Z. Smithovi kartu a vlámala sa do Pentagónu. V archívoch našla spis operácie "Lone Star" (pojednáva o akcií na zničenie Au Co), ktorý mala získať. Potom už len ostávalo zničiť sledovací systém, ktorý hľadá ľudí pomocou izotopu, ktorý im bol vstreknutý do krvi. Bol to satelit na obežnej dráhe Zeme. Aby bola bližšie k satelitu, oklamala čínske vesmírne stredisko pomocou e-mailov a odletela do vesmíru. Počas hacknutia systému sa do nej dostal vírus, ktorý jej spôsoboval utrpenie. No skôr než ju stihol ovládnuť, zničila satelit. Keď ju vírus ovládol, jej duša sa dostala do rádiovej komunikácie a spolu s nevlastným strýkom Richardom Druckerom (David Rooijker) sa pokúšali vymazať dáta Spoločnosti, no zmazali ich dvoch.
Rodina.
 Sarah Rosenbergová ╤ Jules Gitelman Zivi Blumenthal ╤ Ruth Meisnerová ┬ Pán Rooijkera
 (1918-1992) │ (1910-1988) (1913-1966) │ (1921-1989) │
 │ │ │
 Joshua Gitelman ==╤== Zahava Blumenthalová David Rooijker
 (1938) │ (1947-1989) (1943-1992)
 Hana Gitelmanová
 (1979-2006)
Zahava Blumenthalová.
Zahava Blumenthalová ( זהבה גיטלמן{a}, *1947 - †1989) je Hanina matka. Bola vyštudovaná pilotka. Lietala ako jedna z prvých žien vo vojne o nezávislosť. Zahynula s matkou pri atentáte cestou z Jeruzalema do Tel Avivu v roku 1989. Autobus zletel do priepasti. 
Ruth Meisnerová.
Ruth Meisnerová (*1921 - †1989) je Hanina babka. Mala dve deti: Davida Rooijkera a o štyri roky neskôr so Zivi Blumenthalom dcéru Zahavu. Bojovala v partizánskom odboji proti nacistom. Skončila v Osvienčime. Zomrela s dcérou pri atentáte. 
Assignment Tracker 2.0.
Na stránke PrimatechPaper.com - About (vytvorenej pre seriál Hrdinovia) po kliknutí na logo a zadaní údajov Username: "bennet", Password: "claire" sa zobrazí databáza hrdinov, výnimočných ľudí "Assignment Tracker 2.0".
Kód k Haninej zložke :
 C001 - Hana Gitelman
 Username: bennet 
 Password: HGghx11a
Ekoterorizmus

Ekoterorizmus alebo zelený terorizmus je násilie páchané s úmyslom podporiť ekologickú alebo environmentálnu činnosť či záležitosť v oblasti práv zvierat. Hranice medzi ekoterorizmom, poškodzovaním cudzieho majetku a spoločensky akceptovateľnou mierou protestu sú vnímané rozdielne a použitie pojmu ekoterorizmus je preto rozporuplné. Za najznámejšie celosvetové ekoteroristické skupiny sa považuje Earth First!, Animal Liberation Front a Earth Liberation Front (ELF). 
Na začiatku osemdesiatych rokov dvadsiateho storočia sa začali vytvárať aj ozbrojené skupiny. V tomto prípade možno ekoterorizmus chápať ako násilie alebo vyhrážanie sa násilím, ktoré má povahu trestného činu. Je namierené proti určitým ľuďom a ich majetku a je páchané ekologicky orientovanými skupinami ľudí a z ekologicko-politických dôvodov. Cieľom je zastrašiť majiteľov a zamestnancov firiem a konzumentov, alebo upútať pozornosť verejnosti na istý ekologický problém, pričom čin má často symbolickú povahu. Najznámejšie z takýchto skupín sú Animal Rights Militia (ARM), Justice Department (JD), Animal Liberation Brigade (RCALB).
S ekoterorizmom sa často nesprávne stotožňuje pojem ekofašizmus. K ekofašizmu sa najčastejšie prirovnávajú hnutia Gaia Liberation Front (GLF) a Church of Euthanasia (CoE).
Rafael Correa

Rafael Vicente Correa Delgado (* 6. apríl 1963, Guayaquil, Ekvádor) je ekvádorsky politik, v rokoch 2007 - 2017 43. prezident Ekvádoru. 
V roku 1987 začal študovať ekonómii na Universidad Católica de Santiago de Guayaquil a neskôr študoval na Université catholique de Louvain, Belgicko. Tam získal v roku 1999 magisterský titul a v roku 2001 doktorát na University of Illinois at Urbana-Champaign. 
V roku 1992 sa oženil s Anne Malherbovou. Majú tri deti.
Lambda Serpentis

Lambda Serpentis (λ Ser) je dvojhviezda v súhvezdí Had (Hlava hada).
Periodicitu 1837 dní (5,03 rokov) predpokladali Morbey &amp; Griffith (1987), no je to pravdepodobne hranica hviezdnej aktivity. Tím z McDonaldovho observatória určil hranice existencie jednej alebo viacerých planét okolo Lambda Serpentis s hmotnosťami 0,16 a 2 hmotnosti Jupitera a priemerné vzdialenosti od 0,05 a 5,2 astronomických jednotiek.
Enif

Enif (ε Peg/ε Pegasi) je najjasnejšia hviezda v súhvezdí Pegas.
Je to pomerne priemerný oranžový nadobor v neskorších fázach svojej hviezdnej evolúcie a je možné ho považovať za umierajúcu hviezdu. Pravdepodobne mu ostáva iba niekoľko miliónov rokov života, hoci nie je jasné, či exploduje ako supernova alebo zanikne ako neónovo-kyslíkový biely trpaslík, vzhľadom na polohu deliacej línie, ktorá delí hviezdy na tie, ktoré explodujú a ktoré nie. Bolo zaznamenaných niekoľko prípadov jeho zjasnenia, čím sa potvrdzuje teória, že vybuchuje v masívnych vzplanutiach, ktoré sú neporovnateľne väčšie, ako vzplanutia na Slnku.
Slovo Enif je odvodené od arabského slova pre nos. Názov naráža na jeho pozíciu pri papuli Pegasa.
IMO v Írsku v súčasnosti robí výskum na nájdenie exoplanéty alebo exoplanét obiehajúcich okolo hviezdy.
Regulácia vypínaním valcov

Regulácia vypínaním valcov známa aj pod skratkou CDA ("Cylinder DeActivation") je spôsob znižovania spotreby paliva a emisií zážihových motorov so škrtiacou klapkou. Je založená na všeobecnej vlastnosti týchto motorov, u ktorých sa uplatňuje kvantitatívna regulácia výkonu, že so znižovaním zaťaženia významne klesá účinnosť. 
Pri nízkom zaťažení motora sa dosiahne vyššia celková účinnosť motora, ak pracuje menej valcov pri vyššom zaťažení. Toto priaznivo vplýva na zníženie spotreby paliva a produkciu všetkých škodlivín. Regulácia vypínaním valcov sa prevádza odstavením prívodu paliva do valca. Aby sa eliminovali straty na výmenu náplne, je možné použiť aj vysadenie práce ventilov pre daný cyklus. Výhodou tejto regulácie je možnosť použiť spoľahlivé konvenčné systémy spracovania výfukových plynov. Upravou rozvodového mechanizmu je možná 10 - 20 % úspora paliva a zníženie emisií CHx, NOx a CO .
Ľudovít

Ľudovít môže byť:
Ľudovít III.

Ľudovít III. môže byť:
Ľudovít IV.

Ľudovít IV. môže byť:
Ľudovít V.

Ľudovít V. môže byť:
Ľudovít VI.

Ľudovít VI. môže byť:
Ľudovít VIII.

Ľudovít VIII. môže byť:
Ľudovít X.

Ľudovít X. môže byť:
Leopold

Leopold môže byť:
Leopold III.

Leopold III. môže byť:
Leopold IV.

Leopold IV. môže byť:
Leopold V.

Leopold V. môže byť:
Telsen (mesto)

Telsen je mestečko nachádzajúce sa v provincii Chubut v Argentíne. Je sídlom departmentu Telsen. Je vzdialené od hlavného mesta provincie Rawson asi . Pri sčítaní ľudu v roku 2010 malo mesto 544 obyvateľov.
Dejiny.
Mesto založil 9. decembra 1898 Juan Morley.
Vojenská zóna Comodoro Rivadavia

Vojenská zóna Comodoro Rivadavia ("Zona Militar de Comodoro Rivadavia (ZMCR))" bol administratívny región najvyššej dôležitosti v Argentíne, ktorý bol medzi rokmi 1944 a 1955 vyčlenený z provincií (vtedy ešte Národných teritórií) Chubut a Santa Cruz a daný do správy armády. Hlavným mestom bolo Comodoro Rivadavia.
Rozloha.
Územie sa rozkladalo na území dnešných departmentov Río Senguerr, Escalante, Sarmiento a južnej časti departmentu Florentino Ameghino v provincii Chubut ako aj na území departmentov Deseado a Lago Buenos Aires v provincii Santa Cruz. Jeho šírka siahala od Atlantického oceánu až po hranicu s Čile v Andách. A celková rozloha územia bola 97 748 km²
Správa.
Na území sa nachádzali v tom čase najdôležitejšie zariadenia na ťažbu ropy Argentíny. 
Dôvodom založenia zóny bola obava, že v dôsledku druhej svetovej vojny by mohli zahraničné mocnosti uskutočniť inváziu na ovládnutie ropných polí. Pobrežie tu bolo veľmi riedko osídlené a voči invázii temer vôbec nezabezpečené. Preto bolo nutné zosilniť vojenskú prítomnosť v tejto oblasti. Guvernérov tejto zóny vymenúval prezident republiky, vždy z radov vysokých dôstojníkov armády.
Guvernéri.
Šesť dôstojníkov armády, ktorí vykonávali funkciu guvernéra, počas desaťročného trvania vojenskej vlády:
Luxor (Egypt)

Luxor () je aktuálny názov jedného z najstarších a najvýznamnejších miest Egypta, ktoré leží asi 700 kilometrov južne od Káhiry.
Najstarší známy názov bol Veset (), zo začiatku malé mesto na Níle. V polovici 16 stor. pred Kr. sa stalo základňou pre oslobodzujúci boj Egypťanov proti Hyksósom. Po víťaznej vojne sa stalo dôležitým náboženským a správnym strediskom a hlavným mestom novej zjednotenej ríše. Mesto je postavené v súlade s pravidlami egyptského náboženstva: východ slnka je symbolom zrodenia, resp. života, západ je symbolom smrti. Preto všetky chrámy, obytné domy a iné budovy slúžiace živým boli postavené na východnom brehu Nílu. Západný breh bol pohrebiskom, sú na ňom situované významné miesta ako napr. Údolie kráľov, údolie kráľovien, chrám kráľovnej Hatšepsut a iné. 
Karnak je názov slávneho kláštora vo Vesete.
V súčasnosti je Luxor významným turistickým centrom.
Henrieta Kecerová

Henrieta Kecerová (* 14. júl 1973, Košice) je slovenská herečka. Od roku 1991 členka činohry košického Národného, respektíve Štátneho divadla; je vydatá, má dcéru a žije vo svojom rodnom meste.
Vzdelanie.
Absolvovala štúdium na Konzervatóriu v Košiciach v rámci hudobno-dramatického umenia.
Pedagogická činnosť.
V rokoch 1993 až 2000 vyučovala Literárno – dramatický odbor na Základnej umeleckej škole.
SAS (programovací jazyk)

SAS System (z angl. Statistical Analysis System) je integrovaný systém softvérových produktov vyrábaný americkou firmou SAS Institute. Jeho autorom je americký počítačový inžinier a vynálezca Anthony James Barr, ktorý ho vytvoril v priebehu rokov 1966 až 1968.
Využitie.
Používa sa vo firmách ako databázový systém a nástroj na analýzu a obchodné využitie dát, aj ako systém na štatistickú analýzu dát vo vede a technike. Keďže je to modulárny softvér, zákazník si môže prenajať tie časti ktoré využije pre vlastné účely. SAS obsahuje rovnomenný programovací jazyk.
Externé odkazy.
Oficiálna stránka
Pyramída Nubcheperreho Antefa

Pyramída Nubcheperreho Antefa je kráľovská hrobka, ktorá leží na území kráľovského pohrebiska 17. dynastie v lokalite Dra Abú en-Naga, neďaleko Karnaku v Egypte.
Pyramídu postavil faraón Nubcheperre Antef, panovník hornoegyptskej 17. dynastie (okolo 1630–1540 pred Kr.), vládnucej z Vasetu (). Dnes je takmer zničená. Mala príkrejšie steny, ktoré boli omietnuté a natreté na bielo. V chodbe vedúcej do podzemných priestorov sa našiel fragment sochy neznámeho panovníka, ktorý pravdepodobne pochádza až z obdobia 18. dynastie. Pohrebná komora pod pyramídou je vytesaná do skalného masívu. Pred pyramídou ešte koncom 19. storočia stáli dva menšie obelisky s kráľovskými menami. Podľa opisu miestnych obyvateľov, ktorí objavili hrobku v roku 1827 a našli ju pravdepodobne v stave z obdobia 20. dynastie, bola v komore nájdená múmia kráľa. Tá bola uložená v rakve a následne v sarkofágu, vytesaného na mieste zo skaly. Okolo tela bola nájdená pohrebná výbava, napr. luky so šípmi alebo zlaté insígnie. Význam pyramídy spočíva v tom, že je prvou bezpečne identifikovanou hrobkou z obdobia 17. dynastie.
Mariette zbežne skúmal okolie pyramídy, nezaznamenal však jej pozostatky. Bol to on, kto rozhodol odviesť obelisky stojace pred pyramídou do Káhiry, počas dopravy po Níle však oba vďaka nehode klesli na riečne dno. Od konca roku 1991 nekropolu v Dra Abú en-Naga úspešne skúma misia Nemeckého archeologického inštitútu pod vedením Daniela Poltza. Objavili ďalšie tri alebo štyri podobné hrobky vytesané do skaly, nad ktorými sa týčia kopy nepálených tehál, čo môžu byť pozostatky ďalších pyramíd z rovnakého obdobia.
Vogézy (pohorie)

Vogézy () sú pohorie vo východnom Francúzsku, rozprestierajúce sa na západe údolia rieky Rýn smerom na severovýchod, od Belfortu po Saverne. Geograficky sa celé pohorie nachádza vo Francúzsku, od Schwarzwaldu ho oddeľuje priesmyk Col de Saverne. Geologicky však Vogézy a Schwarzwald tvoria jednu oblasť.
Členenie.
Zo SSV na JJZ predĺžený masív Vogéz massif sa delí z juhu na sever na: 
Najvyššia oblasť pohoria s vrcholmi nad 1000 m sa niekedy označuje ako Stredné Vogézy. Najvyššie vrcholy sa nachádzajú vo Vysokých Vogézach a sú to: Grand Ballon (dávnejšie označovaný aj "Ballon de Guebwiller" alebo Ballon de Murbach) vysoký 1424 m. Ďalšími vrcholmi sú Storckenkopf (), Hohneck () a Ballon d'Alsace ().
Podnebie.
Rozdielny úhrn zrážok na východnej a západnej strane má vplyv na klímu. Zatiaľ čo v najvlhších oblastiach padne ročne až 2000 mm zrážok, v suchších oblastiach je výdatnosť zrážok iba 500 mm. Prevládajú západné a juhozápadné vetry. Na východných svahoch dozrieva vinič do nadmorskej výšky okolo Západné svahy Vogéz (v Alsasku) je Ill. Východné svahy na Lotrinskej strane odvodňujú rieky Moselle, Meurthe a Sarre. Rastú tu jedle, buky a javory. Lúky sú často poľnohospodársky využívané ako pastviny pre dobytok.
Najmä na Alsaskej (východnej) strane sa nachádza mnoho zrúcanín hradov.
Geológia.
Z geologického hľadiska možno Vogézy rozdeliť na 3 časti: severné Vogézy, centrálne Vogézy a juhovogézsku panvu.
V južnej a strednej časti Vogéz, hlavne vo Vysokých Vogézach sa nachádzajú horniny staršieho karbónskeho horstva, ktoré vzniklo počas hercýnskeho vrásnenia. Už v perme však bolo pohorie značne zerodované a zarovnané. Bežnými horninami sú granitoidy a ruly ale i vulkanity. V oblastiach, ktoré nepostihla výrazná ľadovcová činnosť sú zachované aj permské a triasové pieskovce, dosahujúce miestami hrúbku okolo 500 m. Práve triasové červené pieskovce dali pohoriu meno. V Nízkych Vogézach majú pieskovce premenlivú hrúbku okolo 300 až 600 m. V štvrtohorách postihlo oblasť zaľadnenie, nachádzajú sa tu morény, balvany privlečené ľadovcom a vyhladené balvany, ktoré potvrdzujú prítomnosť horských ľadovcov.
Mestská hromadná doprava v Česku

Mestská hromadná doprava v Česku je tvorená pražským metrom, siedmimi električkovými, trinástimi trolejbusovými a mnohými autobusovými prevádzkami. Je možné sem započítať aj niekoľko minibusových a skibusových prevádzok, vybrané lanové dráhy (Karlovy Vary, Mariánské Lázně a Praha) a niektoré mestské a prímestské železničné úseky (v Prahe tzv. Metropolitní dopravní linie a tangenciální městská linka). Doplnkový význam má mestská vodná doprava, napríklad tri prievozy v Prahe a doprava na brnianskej priehradnej nádrži.
Od polovice 90. rokov 20. storočia mestská hromadná doprava jednotlivých miest postupne splýva s prímestskou a regionálnou dopravou v rámci integrovaných dopravných systémov. Súčasne dochádza k prepájaniu systému hromadnej dopravy s verejnou a súkromnou nehromadnou dopravou, napríklad prostredníctvom parkovísk P+R.
Ronald Rivest

Ronald Linn Rivest (* 1947, Schenectady, New York, USA) je americký informatik. Profesor informatiky na Massachusetts Institute of Technology. Zaoberá sa najmä kryptológiou a informačnou bezpečnosťou. Je nositeľom Turingovej ceny.
Práca.
Rivest je spolutvorcom šifrovacieho algoritmu RSA (spolu s Adim Shamirom a Leonardom Adlemanom), vynálezcom symetrických šifrovacích algoritmov RC2, RC4 a RC5 a spoluvynálezcom RC6. "RC" v názvoch týchto algoritmov znamená "Rivest Cipher (Rivestova šifra)", prípadne "Ron's code (Ronov kód)". Šifra RC3 bola prelomená, podobne algoritmus RC1 nikdy nebol publikovaný. 
Je tiež autorom kryptografických hašovacích funkcií MD2, MD4, MD5 a MD6.
V roku 2006 publikoval svoj volebný systém ThreeBallot, ktorý umožňuje voličovi ubezpečiť sa, že jeho hlas bol započítaný, na druhej strane však neobmedzuje súkromie voliča. 
Ronald Rivest je tiež spoluautorom učebnice algoritmov "Introduction to Algorithms (Úvod do algoritmov)".
Ocenenia.
Ronald Rivest je držiteľom viacerých významných vedeckých ocenení, pravdepodobne najvýznamnejším z nich je Turingova cena, ktorú získal v roku 2002 spolu s Adim Shamirom a Leonardom Adlemanom za šifrovanie pomocou verejného kľúča.
František Výrostko

Doc. Mgr. art. František Výrostko (* 14. máj 1954, Buzice, okres Košice-okolie) je slovenský herec, dabér a pedagóg. Jeho syn František je kontrabasista, hudobný skladateľ a herec .
Zo života.
V roku 1976 absolvoval štúdium na VŠMU v Bratislave. Odvtedy pôsobil v Slovenskom komornom divadle v Martine až do roku 1992. Od roku 1993 pôsobí opäť až do súčasnosti v SKD. V roku 2008 sa stal jeho riaditeľom. Pôsobí aj ako pedagóg na Fakulte dramatických umení na Akadémii umení v Banskej Bystrici. Spolupracoval aj s Divadlom Jozefa Gregora Tajovského vo Zvolene a divadlom Nová scéna, kde účinkoval v predstavení Na skle maľované. Pôsobí aj v dabingu (najmä pre RTVS). V druhej polovici 80. rokov moderoval detskú reláciu "Poďte s nami". Od roku 2008 sa po výberovom konaní stal riaditeľom Slovenského komorného divadla.
Vánok

Vánok je prvý stupeň Beaufortovej stupnice sily vetra. Odpovedá rýchlosti 0,3 až 1,5 m.s-1 resp. 1 až 5 km.h-1. 
Rozpoznávacie znaky na pevnine: smer vetra sa dá väčšinou rozoznať iba podľa pohybu dymu, pretože vietor je tak slabý, že väčšinou neúčinkuje na bežné veterné smerovky.
Oscar Zariski

Oscar Zariski, rodným menom "Ošer Zarickij" (* 24. apríl 1899, Kobryn, Bielorusko (vtedy Poľsko) - † 4. júl 1986, Brookline, Massachusetts, USA) bol matematik židovského pôvodu narodený v Poľsku (dnešnom Bielorusku), ktorý neskôr emigroval do USA. 
Bol jedným z najvplyvnejších algebraických geometrov 20. storočia. V roku 1981 dostal Wolfovu cenu za matematiku (spolu s Larsom Ahlforsom).
Las Plumas

Las Plumas je obec v argentínskej provincii Chubut v Patagónii. Je administratívnym centrom departmentu Mártires. V roku 1991 mala obec 341 obyvateľov. Pri sčítaní ľudu v roku 2001 tu už žilo 605 ľudí. Podľa sčítania ľudu v roku 2010 žilo v Las Plumas už iba 480 obyvateľov. Obec bola založená v roku 1921.
Komplexná analýza

Komplexná analýza alebo teória funkcií komplexnej premennej alebo teória funkcií je oblasť matematiky (presnejšie matematickej analýzy), ktorá študuje funkcie definované v obore komplexných čísel. Komplexná analýza má praktické použitie vo viacerých oblastiach matematiky, napríklad v teórii čísel a aplikovanej matematike, ale aj vo fyzike.
Zvláštnym predmetom záujmu komplexnej analýzy sú analytické funkcie komplexnej premennej (alebo, všeobecnejšie, meromorfné funkcie). Keďže reálna aj imaginárna zložka ľubovoľnej analytickej funkcie vyhovuje Laplaceovej rovnici, je komplexná analýza aplikovateľná na dvojrozmerné problémy vo fyzike.
Dejiny.
Komplexná analýza je jedným z klasických odvetví matematiky s koreňmi v 19. storočí a neskoršom 18. storočí. Pri jej vzniku a formovaní zohrávali rozhodujúcu úlohu mená ako Leonhard Euler, Carl Friedrich Gauss, Bernhard Riemann, Augustin Louis Cauchy, či Karl Weierstrass. Komplexná analýza, a najmä teória konformných zobrazení bola vždy známa množstvom praktických aplikácií vo fyzike, ale aj analytickej teórii čísel. V súčasnosti sa komplexná analýza stala značne populárnou najmä vďaka vzniku komplexnej dynamiky a počítačových vizualizácií komplexných fraktálov, ktoré vzniknú iteráciou holomorfných funkcií. Najznámejším príkladom komplexného fraktálu je Mandelbrotova množina. Medzi moderné aplikácie komplexnej analýzy patrí jej použitie v teórii strún.
Komplexné funkcie.
Komplexná funkcia je funkcia, v ktorých sú aj nezávislá, aj závislá premenná komplexné čísla. Presnejšie, komplexná funkcia je funkcia, ktorej definičný obor Ω je podmnožinou roviny komplexných čísel, a taktiež aj jej obor hodnôt je podmnožinou roviny komplexných čísel.
Nezávislá, ako aj závislá premenná ľubovoľnej komplexnej funkcie môže byť rozdelená na reálnu a imaginárnu zložku nasledovne:
Inými slovami, komponenty funkcie "f"("z"),
môžu byť interpretované ako dve reálne funkcie dvoch reálnych premenných, "x" a "y".
Základné koncepty komplexnej analýzy sa často zavádzajú ako zovšeobecnenia elementárnych reálnych funkcií, ako napríklad exponenciálnych funkcií, logaritmov, či goniometrických funkcií do oboru komplexných čísel.
Abbásovská revolúcia

Abbásovská revolúcia, revolúcia Abbásovcov alebo Abú Muslimove povstanie (747750 po Kr.) bola ozbrojená vzbura Abbásovcov proti vládnúcej rodine Umajjovcov.
Abbásovci boli moslimskí Arabi, ktorí sa považovali za potomkov Al-Abbás ibn Abd al-Muttaliba, strýka proroka Mohameda. V roku 747 sa pod vedením Abú Muslima al-Churásáního vzbúrili a obsadili mesto Merv (dnes Mary v Turkménsku) v provincii Chorásán v severovýchodnej Perzii. Marwan II., posledný umajjovský kalif, sa pokúsil rebéliu vojensky potlačiť, ale jeho armáda bola v bitkách pri Níšápúre, Jurjane, Nehavande a Kerbele porazená.
Vzbura sa postupne rozšírila i do ďalších provincií Umajjovského kalifátu.
Abbásovci definitívne porazili Umajjovcov v bitke pri rieke Veľký Zab v roku 750. Marwan II. utiekol do Egypta, kde však bol krátko nato zavraždený. Abú al-Abbás as-Saffan, dobrý priateľ vodcu vzbury Abu Muslima, sa v mezopotámskom meste Kúfa pri rieke Eufrat prehlásil za prvého abbásovského kalifa.
William Bourne

William Bourne (* asi 1535 - † 1582) bol anglický matematik, ktorý v roku 1578 vytvoril prvý teoreticky funkčný návrh podmorského člna - ponorky. Všetky dovtedajšie predstavy o podobnom plavidle, ktoré sa objavovali už od antických čias, sa pohybovali iba v úrovni nerealizovateľných fantázií.
Bourne bol samouk a nemal univerzitné vzdelanie. Bol delostrelcom Anglického námorníctva, no zaujímala ho skôr navigácia. V roku 1567 publikoval "„Certyn Rules for Navigation“", uznávaný navigačný manuál.
Dizajn svojho podmorského člna popísal vo svojej knihe "„Inventions and Devises“", publikovanej v roku 1578. Bol to jeden z prvých popisov podmorského plavidla, na svoju dobu veľmi vyspelý. Predstavoval si ho ako čln s drevenou kostrou potiahnutou vodotesnou kožou. Bol vybavený koženými balastnými nádržami, do ktorých by sa pri ponorení napustila a pri vynorení z nich vytlačila voda pomocou ručne ovládaných kľukových lisov. Vzduch do člna prúdil centrálnym dutým stožiarom, ktorý aj pri ponorenom plavidle neustále vyčnieval nad hladinu. Popis sa zaoberal skôr celkovými princípmi než detailným konštrukčným návrhom a nezahrňoval žiaden pohon. Súčasné zdroje sa rozchádzajú v tom, čo presne je v danom diele napísané. Dokonca jeden zo zdrojov tvrdí, že ilustrácia ponorky nie je dielom Williama Bournea a že zobrazuje iný princíp ponoru, než aký Bourne opísal. 
Bournov koncept podmorského člna pohybujúceho sa veslovaním nakoniec realizoval holandský alchymista Cornelius Drebbel v roku 1620, Bournov systém ponoru potom Nathaniel Symons v roku 1729.
Skywarn Europe

Skywarn Europe je európska nekomerčná experimentálna sieť dobrovoľných pozorovateľov počasia s cieľom informovať obyvateľstvo o extrémnych poveternostných udalostiach. Je vytvorená podľa vzoru už dávnejšie etablovaného systému Skywarn z USA.
Skywarn CzechoSlovak.
Skywarn CzechoSlovak je česká a slovenská časť projektu. 23.7.2009 bol pri príležitosti silných búrok predpovedací systém rozčlenený na okresy. Mapky boli taktiež rozdelené podľa rizika výskytu búrok a podľa pravdepodobnosti výskytu. Prvým veľkým úspechom Skywarnu CzechoSlovak bola predpoveď veternej búrky Kyrill v noci z 18. na 19.1.2007.
Buzice

Buzice môže byť:
SEAGLE AIR

SEAGLE AIR, a.s. bola slovenská letecká spoločnosť, založená v roku 1995, pôvodne ako letecká škola. Sídlo spoločnosti bolo v Trenčíne.
História.
Spoločnosť Seagle Air bola založená v roku 1995 v Trenčíne, avšak pôvodným zámerom jej zakladateľov bolo vytvorenie leteckej školy. O niečo neskôr začala spoločnosť prevádzkovať tri dopravné stroje Let L-410 Turbolet, pre 19 cestujúcich, alebo 1,5 tony nákladu. Spoločnosť prevádzkovala nepravidelné lety s cestujúcimi, ale hlavne prepravu nákladu (napr. pre Českú poštu). V roku 2007 Seagle Air využil priestor na trhu po krachu spoločnosti Slovenské aerolínie a. s., kedy došlo doposiaľ k najväčšiemu rozmachu spoločnosti. Seagle Air zamestnala 80% zamestnancov Slovenských aerolínií a zakúpil nové lietadlá. 20. decembra 2007 pristálo na letisku M. R. Štefánika v Bratislave prvé veľké dopravné lietadlo spoločnosti Seagle Air, ktorým bol Boeing 737-300 (OM-HLA). Po polroku pribudli ďalšie dve lietadlá tohto typu. Spoločnosť sa postupne okrem Slovenska začala presadzovať aj v Česku. 8. apríla pristálo na letisku v Bratislave prvé lietadlo typu Airbus A320-200 patriace Seagle Air. Bolo to prvé lietadlo tohto typu používané slovenským dopravcom zaregistrované na Slovensku.
Spoločnosť Seagle Air od 23. októbra 2009 pozastavila všetky svoje lety z dôvodu nedostatku finančných prostriedkov.
O krátku dobu neskôr spoločnosť definitívne ukončila svoju činnosť.
Flotila.
Z pôvodných šiestich lietadiel spoločnosti Seagle Air nezostalo už ani jedno. Od 23. 10. 2009 keď spoločnosť zastavila všetky svoje lety, boli lietadlá postupne vyraďované. Všetky lietadlá odleteli z bratislavského letiska, späť k svojím majiteľom. Posledné lietadlo spoločnosti Seagle Air, Boeing 737-300 OM-HLB, odletelo z Bratislavy dňa 5. 11. 2009 do Bournemouthu.
Destinácie.
V letnej sezóne roku 2009 lietal Seagle Air charterové lety do týchto destinácií
Z Bratislavy: Antalya, Boa Vista, Burgas, Catania, Korfu, Dalaman, Djerba, Fuerteventura, Heraklion, Hurghada, Chania, Ibiza, Kavala, Kefalónia, Kos, Lamezia Terme, Larnaca, Menorca, Monastir, Palma de Mallorca, Rhodos, Sharm el Sheikh, Tábá, Tabarka, Tel Aviv, Zakynthos&lt;br&gt;
Z Košíc: Antalya, Djerba, Heraklion, Hurghada, Kos, Monastir, Rhodos&lt;br&gt;
Z Prahy: Burgas, Korfu, Chania, Kavala, Neapol, Perugia, Zaragoza, Zakynthos&lt;br&gt;
Z Brna: Araxos, Heraklion, Kavala, Solún&lt;br&gt;
Z Pardubíc: Burgas
Zoznam piesní Michala Davida

Toto je zoznam piesní, ktoré naspieval alebo na ktorých sa podieľal autorstvom Michal David
Karl Weierstrass

Karl Theodor Wilhelm Weierstrass (Weierstraß) (* 31. október 1815, Ostenfelde, Vestfálsko, Nemecko - † 19. február 1897, Berlín, Nemecko) bol nemecký matematik považovaný za otca modernej analýzy. Je známy svojím významným prínosom tomuto odvetviu matematiky, pomohol položiť matematickú analýzu na rigorózne základy. Je autorom tzv. (ε, δ)-definície limity a spojitosti. Významný je tiež jeho prínos v oblasti variačného počtu. Je po ňom pomenovaný lunárny kráter Weierstrass.
Adi Šamir

Adi Šamir (* 6. júl 1952, Tel Aviv, Izrael) je izraelský informatik, zaoberajúci sa najmä kryptológiou. Je jedným zo spoluvynálezcov šifrovacieho algoritmu RSA (spolu s Ronaldom Rivestom a Leonardom Adlemanom), spoluvynálezcom Feigeovej-Fiatovej-Shamirovej identifikačnej schémy (spolu s Urielom Feigem a Amosom Fiatom) a spoluvynálezcom diferenciálnej kryptoanalýzy. Okrem toho je pôvodcom viacerých iných objavov v oblastiach kryptológie a informatiky všeobecne.
Česko Slovenská SuperStar

Česko Slovenská SuperStar je interaktívna hudobná súťaž s prvkami reality show, ktorá sa vysielala v Česku a na Slovensku. V súčasnosti sa vysiela pod skráteným názvom "SuperStar". V Česku ju vysielala komerčná TV Nova a na Slovensku sesterská televízia Markíza. Táto súťaž vychádza z pôvodnej britskej verzie súťaže "Pop Idol", ktorá sa pod viacerými názvami vysiela po celom svete. V Česku aj na Slovensku boli (pod inými názvami) odvysielané 3 ročníky tejto súťaže, v roku 2009 došlo k zlúčeniu týchto verzií z dôvodu zníženia nákladov a zvýšenia atraktivity pre divákov. Koncept súťaže zostáva podobný predošlým ročníkom súťaží "Česko hledá Superstar" a "Slovensko hľadá SuperStar".
Sledovanosť.
Podrobnosti pozri pod:
Walter Lewin

Walter H. G. Lewin (* 29. január 1936 ) je bývalý profesor fyziky na Massachusetts Institute of Technology.
Vzdelanie a kariéra.
Získal doktorát z jadrovej fyziky v roku 1965 na univerzite Technickej univerzite v Delfte (Technische Universiteit Delft) v Holandsku.
Walter Lewin prišiel na MIT v roku 1966 na postdoktorantské štúdium, neskôr sa stal asistujúcim profesorom. Pripojil sa k skupine, ktorá skúmala röntgenové žiarenie hviezd. Spolu s Georgeom W. Clarkom vykonávali výskum kozmických zdrojov röntgenových lúčov pomocou vypustených balónov. Tieto výskumy viedli k objavu piatich nových zdrojov röntgenového žiarenia.
CQD (signál)

CQD () bol kedysi používaný námorný signál, vysielaný v morzeovke ( — · — ·    — — · —    — · · ), ktorý mal varovať o nebezpečenstve všetky ostatné a blízke lode. 
Tento signál sa začal používať krátko po vynájdení telegrafu a aktívne sa používal približne do roku 1910 – 1914, keď bol nahradený novým a doteraz platným núdzovým signálom "SOS".
Najznámejšia loď vysielajúca tento signál do éteru bola loď Titanic, ktorá sa potopila 14. apríla 1912. Prvý rádiotelegrafista Titanicu, Philliphs dostal od kapitána lode príkaz vysielať spolu so signálom SOS, ktorý vtedy prišiel len do módy, aj signál CQD, ktorý bol dlhé roky zaužívaný medzi rádiotelegrafistami.
Reálna analýza

Reálna analýza alebo teória funkcií reálnej premennej je oblasť matematickej analýzy, ktorá sa zaoberá reálnymi funkciami reálnej premennej a množinou reálnych čísel ako takou. Zaoberá sa vlastnosťami reálnych funkcií a postupností, ako napríklad konvergencia a limita postupnosti, limita funkcie, spojitosť funkcie, ako aj diferenciálnym a integrálnym počtom reálnych funkcií reálnej premennej. Reálna analýza úzko súvisí s komplexnou analýzou, ktorá študuje rovnaké koncepty na obore komplexných čísel.
Základom reálnej analýzy je konštrukcia množiny reálnych čísel, či už starším axiomatickým spôsobom alebo pomocou Dedekindových rezov, prípadne Cauchyho postupností. Z reálnej analýzy vychádza viacero iných odvetví matematickej analýzy, ako funkcionálna analýza, harmonická analýza, komplexná analýza, či niektoré oblasti aplikovanej matematiky. Reálna analýza bola tiež výraznou motiváciou pre vývoj v oblasti topológie.
Šikibu Murasakiová

Šikibu Murasakiová (po japonsky 紫 式部 – Murasaki Šikibu; * cca 973 – † cca 1014 alebo 1025) bola japonská spisovateľka, poetka a dvorná dáma na cisárskom dvore v období Heian. Šikibu Murasakiová nebolo jej pravé meno. Skutočné meno ostáva neznáme, aj keď niektorí odborníci sa domnievajú, že sa mohla volať Takako Fudžiwarová (Fudžiwara Takako). Je známa predovšetkým ako autorka románu "Príbeh princa Gendžiho", ktorý bol napísaný v japončine niekedy medzi rokmi 1000 a 1008 a patrí tak medzi najstaršie romány v dejinách.
Magnetická búrka

Magnetická búrka, resp. v prípade našej planéty Zeme aj geomagnetická búrka, je narušenie magnetického poľa planéty (Zeme) silným prúdom nabitých častíc unikajúcich vysokou rýchlosťou z hviezdy (Slnka). Tento prúd častíc sa uvoľňuje pri mohutných explóziách žeravej plazmy na povrchu Slnka pri tzv. slnečných erupciách.
Počas búrky sa silne narúša časť zemskej atmosféry (ionosféra), ktorá je zodpovedná za odrazy rádiových elektromagnetických vĺn v pásme krátkych vĺn. Počas intenzivných búrok môže dôjsť až k úplnému znemožneniu šírenia a odrazov elektromagnetických vĺn od ionosféry, môže narušiť komunikáciu so satelitmi na obežnej dráhe Zeme, prípadne spôsobiť nepresne lokalizovanie cieľov systému GPS.
Mamoudou Gazibo

Mamoudou Gazibo (* 1969, Niger) je docent na katedre politológie na Univerzite v Montreale.
Po tom, čo získal doktorát na L'université Montesquieu-Bordeaux IV, získal v postdoktorandskom výskume na Univerzite v Montreale v rokoch 19992000 cenu od Agence Universitaire de la Francophonie. Ako učiteľ a výskumný pracovník komparatívnej politológie uskutočňuje výskum demokratizácie v sub-saharskej Afrike. Skúma úlohu inštitúcií v konsolidácii alebo zlyhaní demokratizácie v Afrike.
To (King)

To je horor Stephena Kinga z roku 1986. Je to príbeh siedmich detí, ktoré terorizuje obluda v podobe klauna.
Kniha rieši problémy (strach) mladých ľudí, no dej prechádza do sci-fi - hororového príbehu. Je to rozsiahle dielo so zvláštnym koncom.
Má viac ako 1000 strán
Rádiová búrka

Rádiová búrka (angl. "radio storm") je silné žiarenie rádiových elektromagnetický vĺn zo Slnka trvajúce hodiny alebo dni, ktoré súvisí so slnečnými erupciami alebo inými formami slnečnej aktivity.
To

To môže byť:
Zákony o únii (1707)

Zákony o únii alebo Zákon o únii z roku 1707 () sú zákony, ktoré vytvorili právny základ pre zjednotenie Anglického a Škótskeho kráľovstva. 
Zákony schválili krátko po sebe anglický a škótsky parlament a 1. mája 1707 vstúpili do platnosti. Týmito zákonmi bola realizovaná Zmluva o únii ("Treaty of Union") z roku 1706, ktorá umožnila vznik Kráľovstva Veľkej Británie a nahradila anglický a škótsky parlament parlamentom Spojeného kráľovstva.
Zákon o únii

Zákon o únii (v mnohých prípadoch alternatívny názov Zákony o únii) môže byť:
Časová os

Časová os môže byť:
Hypotéka

Hypotéka môže byť:
ALICE (raketové palivo)

ALICE je experimentálne tuhé raketové palivo, ktorého výroba má byť jednoduchá a jeho účinky na životné prostredie minimálne. Palivo sa skladá z práškového hliníka a vodného ľadu. Odtiaľ pochádza aj názov, ktorý je spojením chemickej značky hliníka Al a anglického slova pre ľad, teda Al-ice. Na vývoji sa podieľa NASA, AFOSR (Air Force Office of Scientific Research) a university Purdue a Pennsylvania State University. 
Spaľovanie vody s hliníkom bolo skúmané už od šesťdesiatych rokov dvadsiateho storočia. Táto reakcia uvoľňuje relatívne veľké množstvo energie a vyznačuje sa vysokou účinnosťou. ALICE tiež sľubuje možnosť jednotného paliva pre pohon nosných rakiet aj kozmických sond a lodí. Podľa NASA tiež predstavuje ideálne palivo, ktoré bude možné vyrobiť na povrchu Mesiaca alebo Marsu. Prvý štart testovacej rakety poháňanej ALICE sa odohral v auguste 2009.
Ernst Zermelo

Ernst Zermelo (* 27. júl 1871, Berlín, Nemecko – † 21. máj 1953, Freiburg im Breisgau, Nemecko) bol nemecký matematik. Je známy najmä vďaka svojmu prínosu v oblasti základov matematiky, a teda aj v oblasti filozofie.
V roku 1905 začal s pokusmi axiomatizovať teóriu množín a v roku 1908 publikoval svoje výsledky napriek tomu, že sa mu nepodarilo dokázať konzistenciu svojej teórie. V roku 1922, Adolf Fraenkel a Thoralf Skolem Zermelov systém axióm nezávisle od seba vylepšili. Výsledných 10 axióm, ktoré sa dnes nazývajú Zermelova-Fraenkelova teória množín, je dnes asi najvšeobecnejšie uznávanou axiomatizáciou teórie množín.
Základy matematiky

Základy matematiky sú súhrnné označenie pre viacero oblastí matematiky, na ktorých sú vybudované ostatné, vyššie teórie. Základy matematiky zahŕňajú napríklad teóriu množín, matematickú logiku, teóriu dôkazov, teóriu modelov, teóriu typov, či teóriu rekurzie. Základy matematiky sú úzko späté s filozofiou matematiky, keďže riešia otázku, aký základ stačí na to, aby mohli byť všetky matematické tvrdenia posúdené ako pravdivé alebo nepravdivé, a aj preto, že v základoch matematiky sa často, priamo, či nepriamo, vynárajú otázky ohľadom charakteru existencie matematických objektov. Filozofia stála aj na počiatku niektorých matematických disciplín ako je napríklad logika.
Moderná matematika sa usiluje, aby vyššie teórie boli odvodzované len na základe vlastných definícií a axióm teórií patriacich k základom matematiky.